el el el el el el el el el el el en el el el el el en el el el el el el el el el zh fi el en el el el el en el el el el el el el el el el el el el el el el el el it el es el en el el el el el sv el el el en el en el el en el el en el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el
Το Open TV ή Open Beyond είναι ένας από τους μεγαλύτερους ελληνικούς ιδιωτικούς τηλεοπτικούς σταθμούς πανελλαδικής εμβέλειας. Ανήκει στον επιχειρηματία Ιβάν Σαββίδη και εδρεύει στον Καρελλά που βρίσκεται στη βιομηχανική ζώνη της Παιανίας.
Το λογότυπο του Open TV
(24 Οκτωβρίου 2018 - σήμερα)
Οι δικές μας στιγμές είναι Open
Πανελλαδικά σε κατά τόπους συχνότητες
(π • σ • ε )
Ξεκίνησε την λειτουργία του τη Τετάρτη 24 Οκτωβρίου 2018 από την συχνότητα του Epsilon TV, οπότε και άλλαξε το όνομά του, στο σημερινό Open, μετά την πώλησή του από τον επιχειρηματία και διαφημιστή Φίλιππο Βρυώνη.[2]
Το κανάλι μεταδίδει και διαθέτει πολυποίκιλο πρόγραμμα για όλες τις ηλικίες, όπως ψυχαγωγικές και ενημερωτικές εκπομπές, δελτία ειδήσεων, ξένες ταινίες, ελληνικές δικής του παραγωγής και ξένες σειρές και εκπομπές ριάλιτι, ενώ έχει εξασφαλίσει δικαιώματα για προβολή ποδοσφαιρικών αγώνων του ελληνικού πρωταθλήματος, αλλά και του Κόπα Αμέρικα. Παράλληλα είναι το πρώτο εθνικό τηλεοπτικό κανάλι, που εκπέμπει, από την πρώτη ημέρα της λειτουργίας του, όλες του τις παραγωγές, αποκλειστικά σε υψηλή ευκρίνεια (HD). Ο σταθμός επίσης πουλάει κάποιες από τις παραγωγές του, στον κυπριακό σταθμό OMEGA, με τον οποίο και συνεργάζεται στα δελτία ειδήσεων τους, ειδικότερα σε θέματα μεταξύ Ελλάδας και Κύπρου.
2013: Στις 11 Σεπτεμβρίου ξεκίνησε το Epsilon TV, αντικαθιστώντας τον 902 που εξέπεμπε στην ίδια συχνότητα αξιοποιώντας έτσι, την άδεια εθνικής εμβέλειας που διέθετε το κομματικό κανάλι, προβάλλοντας αρχικά μουσικό πρόγραμμα, και μια εκπομπή lifestyle.[3][4][5] Από τον επόμενο μήνα (Οκτώβριος), το κανάλι απέκτησε πλήρες πρόγραμμα, ανταγωνίσιμο με τα υπόλοιπα πανελλαδικά κανάλια, που περιελάμβανε δελτία ειδήσεων, ψυχαγωγικές εκπομπές και προγράμματα τηλεμάρκετινγκ, ενώ στο ενεργητικό του, εντάσσει, τον Μένιο Φουρθιώτη,[6] την Ελεονώρα Μελέτη, τον Γιώργο Καραμέρο και τον Ευτύχη Μπλέτσα. Αντίστοιχα, στις 22 Νοεμβρίου, εντάχθηκε και στη συνδρομητική πλατφόρμα της NOVA και στην αντίστοιχη ομόσταβλη Κυπριακή.[7]
2014-2015: Το Epsilon TV μετά τη Nova εντάσσεται και στον ΟΤΕ TV, ενώ την επόμενη χρονιά εντάσσει στο δυναμικό του μεγάλα ονόματα της ελληνικής τηλεόρασης, όπως η Τατιάνα Στεφανίδου,[8] ο Νίκος Ευαγγελάτος,[9] η Κατερίνα Καινούργιου,[10] η Ναταλία Γερμανού,[11] η Χριστίνα Λαμπίρη,[12] η Φαίη Μαυραγάνη,[13] η Αννίτα Πάνια[14] και η Αμαλία Κάντζου,[15] ενώ αντίστοιχα το κανάλι άρχισε να προβάλλει και τις μεξικανικές σειρές Η Μαρία της Γειτονιάς και Παουλίνα. Το τότε νεοσύστατο Epsilon, αποτέλεσε βίος και πολιτεία, για τα σύγχρονα τηλεοπτικά δεδομένα με τις περισσότερες εκπομπές του να είναι χαμηλής ποιότητας και αισθητικής και να θεωρούνται ως trash tv, αναβιώνοντας το επίπεδο των εκπομπών του άλλοτε πανελλαδικού καναλιού New Channel (το οποίο εξέπεμπε την δεκαετία του 1990), αλλά παρ' όλα αυτά τα νούμερα τηλεθέασης άρχισαν να ανεβαίνουν, ξεπερνώντας σε τηλεθέαση τόσο το στενόμενο οικονομικά τότε Mega, αλλά και τα κανάλια της επανασυσταθείσας ΕΡΤ.
2017: Στις 11 Αυγούστου, το Epsilon TV, πουλήθηκε από τον πρώην ιδιοκτήτη του Φίλιππο Βρυώνη στον επιχειρηματία Ιβάν Σαββίδη με τη συμφωνία να ανακοινώνεται επίσημα έντεκα μέρες μετά.[16][17][18]
Αρχές 2018: Στις 2 Ιανουαρίου, το πρόγραμμα του Epsilon εμπλουτίστηκε με την προσθήκη δύο Κυπριακών σειρών του εθνικού τηλεοπτικού σταθμού Sigma (Καταιγίδα και Βρέχει Έρωτα), ξένων ταινιών κυρίως παραγωγής ΗΠΑ και λιγότερο ελληνικές από ότι πρόβαλλε προηγουμένως και ξένων σειρών (όπως Criminal Minds, CSI: Λας Βέγκας, NCIS) ενώ ελαττώθηκαν σε μεγάλο βαθμό και οι διαφημίσεις τηλεπωλήσεων. Τον επόμενο μήνα (2 Φεβρουαρίου) άλλαξε το λογότυπό του στιλιζαρισμένο ως epsilontv, σηματοδοτώντας την νέα εποχή στο κανάλι, του οποίου το πρόγραμμα αναβαθμίστηκε ριζικά, με την προσθήκη, περισσότερων ενημερωτικών και ψυχαγωγικών εκπομπών, αλλά και ξένων αμερικάνικων ταινιών, σε συνεργασία με μεγάλες κινηματογραφικές εταιρείες, παραδειγματίζοντας τον άλλοτε πρόγονο του Alpha TV, Alpha Sky ο οποίος λειτουργούσε το 1999.[19] Στην πορεία προστίθενται και η σατιρική εκπομπή Circo, με τους Βαγγέλη Περρή, Αθηναΐς Νέγκα και Άννα Μαρία Βέλλη, η οποία ήταν προπομπός της σατιρικής εκπομπής Rodeo με την ίδια ομάδα, στον ΣΚΑΪ, την σεζόν 2017-2018.
Μέσα του 2018: Τον Μάιο εντάσσονται στο δυναμικό του υπό μετονομασία σταθμού ο Τζώνη Καλημέρης, η Άλκηστις Μαραγκουδάκη και η Κική Σιλβεστριάδου οι οποίοι αναλαμβάνουν τη γενική διεύθυνση (στη θέση του Μένιου Φουρθιώτη), τον συντονισμό του περιεχομένου του προγράμματος (chief content officer) και της λειτουργίας της οντότητας (chief operations officer) αντίστοιχα ενώ στις 17 Σεπτεμβρίου αντικαταστάθηκε το λογότυπο του Epsilon με του σημερινού OPEN προαναγγέλλοντας το λανσάρισμα του.[20][21] Στην πορεία εμπλουτίζεται περισσότερο το αθλητικό κομμάτι του νέου καναλιού εντάσσοντας τους αθλητικογράφους Γιώργο Τσαντάκη, Χριστίνα Βραχάλη και Μανώλη Σφακάκη, οι οποίοι προέρχονται από τον ΣΚΑΪ.
Οκτώβριος 2018: Στις 1 Οκτωβρίου, με την ολοκλήρωση του διαγωνισμού, για τις τηλεοπτικές άδειες, το Epsilon TV, σταματάει το ζωντανό πρόγραμμα του, λόγω εργασιών μετεγκατάστασης και μετά από τρεις εβδομάδες και έξι ημέρες ξεκινάει και επίσημα με την νέα και τωρινή ονομασία του ως Open Beyond στις 19:00 με το κεντρικό δελτίο ειδήσεων που παρουσιάζει η Έλλη Στάη,[22][23] η οποία δέχτηκε σφοδρή επίθεση, όσο και το νεοσύστατο κανάλι, επειδή πρόβαλλε πρώτο θέμα στο δελτίο την υπόθεση Κατσίφα ενώ την επόμενη ημέρα, μπαίνει δυναμικά στον ανταγωνισμό, εμπλουτίζοντας το με πρωινές ενημερωτικές (Ώρα Ελλάδος) και ψυχαγωγικές εκπομπές (Ευτυχείτε), τέσσερις σειρές μυθοπλασίας (Ο Πρίγκιπας της φωτιάς, Ου φονεύσεις (η οποία σειρά ήταν siquel της σειράς του Alpha, 10η εντολή), Για Πάντα Παιδιά και Ελεύθερη Σχέση, οι οποίες δεν αγαπήθηκαν ιδιαίτερα από το κοινό με αποτέλεσμα οι τρεις σειρές να ολοκληρώσουν γρήγορα την ιστορία τους και της πρώτης να μείνει ανολοκλήρωτη), reality shows, ψυχαγωγικές εκπομπές κ.ά.[24] ενώ εντάσσει στο δυναμικό του, την Κατερίνα Ζαρίφη, την Ευαγγελία Αραβανή,[25] τον Νίκο Κοκλώνη, τον Ντέμη Νικολαΐδη και την Δέσποινα Βανδή.[26] Το νεοσύστατο κανάλι, πρόσθεσε μεταξύ άλλων, στο δυναμικό του, και πολλούς δημοσιογράφους του Mega Channel (τότε ακόμη ιδιοκτησία της Τηλέτυπος Α.Ε. - το οποίο έκλεισε τέσσερις ημέρες αργότερα), ενώ ο σημερινός ιδιοκτήτης του σταθμού Ιβάν Σαββίδης, φιλοδοξούσε να το μετατρέψει στο «νέο Mega», προκαλώντας την οργή, στους απολυμένους και απλήρωτους εργαζομένους, του άλλοτε μεγάλου σταθμού, στο οποίο ήταν και μέτοχος, ενώ εξέπεμπε για 29 χρόνια από τις εγκαταστάσεις της χρεωμένης και πτωχευμένης από το καλοκαίρι του 2016 TVE-Studio Παιανίας από όπου εκπέμπει τώρα το Open μέχρι και τον πλειστηριασμό, του 2019. Ο ιδιοκτήτης του σταθμού, ωστόσο, ήθελε περισσότερο, το αρχείο του Mega, επειδή ο σταθμός του δεν είχε μεγάλο αρχείο, αλλά τελικά το απέκτησε εξ ολοκλήρου η Alter Ego.
2019: Το Open κάνει μια πολύ μεγάλη επένδυση, στον χώρο της μυθοπλασίας (ένα φαινόμενο πολύ σπάνιο για καινούργιο κανάλι, το οποίο δεν κάνει μεγάλες τηλεθεάσεις, δεν λειτουργεί πάνω από ένα χρόνο, και μάλιστα σε εποχές ανάκαμψης οικονομικής κρίσης, και ύφεσης πανδημίας κορονοϊού), και την μεγάλη ανατροπή εντάσσοντας στο πρόγραμμα του και την δραματική σειρά εποχής Το Κόκκινο Ποτάμι, βασισμένη στο ομώνυμο ιστορικό μυθιστόρημα του Χάρη Τσιρκινίδη και αφορά πραγματικά γεγονότα γύρω από την γενοκτονία του Ποντιακού Ελληνισμού η οποία έκανε πρεμιέρα στις 6 Οκτωβρίου, σημειώνοντας τηλεθέαση 29,8% στο γενικό σύνολο και 31,6% στο νεανικό κοινό ενώ η τηλεθέαση στα επόμενα επεισόδια ανέβηκε ακόμα περισσότερο. Πρόκειται για μια από τις ακριβότερες παραγωγές στην ελληνική τηλεόραση με συνολικό κόστος περίπου 4 εκατομμύρια ευρώ. Η σειρά έχει δεχθεί σωρεία εγκωμιαστικών σχολίων. Μάλιστα πολλοί τηλεθεατές την έχουν χαρακτηρίσει ως την καλύτερη σειρά που έχει υπάρξει μέχρι τώρα στην ελληνική τηλεόραση,[27][28] ενώ αντίστοιχα η σειρά τιμήθηκε και βραβεύθηκε, από τους Πόντιους του Εξωτερικού, στην Σουηδία.
2020: Το κανάλι για να γίνει ανταγωνίσιμο στα υπόλοιπα μεγάλα ιδιωτικά κανάλια μετακινεί από τον Σεπτέμβριο το κεντρικό δελτίο ειδήσεων στις 18:50 κάτι που έπραξαν στην πορεία ο ΑΝΤ1 και ο ALPHA. Παράλληλα ενδυναμώνει περισσότερο το ενημερωτικό κομμάτι, με την έλευση στο δυναμικό, του Γιάννη Παπαδόπουλου, ο οποίος ανέλαβε τα δελτία ειδήσεων του Σαββατοκύριακου, επιστρέφοντας, μετά από πολλά χρόνια αποχής από την τηλεόραση, ενώ αναμορφώνει πλήρως το ψυχαγωγικό πρόγραμμα του, εντάσσοντας καθημερινά τις μεσημεριανές ώρες, την εκπομπή μόδας Style Me Up, με την Μαρία Μπακοδήμου, και την εκπομπή μαγειρικής Κάθε μέρα Chef, με τον σεφ Βαγγέλη Δρίσκα. Τα Σαββατοκύριακα, επαναφέρεται μετά από πολλά χρόνια αποχής από την τηλεόραση, η ταξιδιωτική εκπομπή Εικόνες με τον Τάσο Δούση, η οποία από την πρώτη προβολή της κάνει εξαιρετικά νούμερα τηλεθέασης. Επίσης ξεκινά η προβολή της εκπομπής - ντοκιμαντέρ υπό τον τίτλο Και εγένετο Ελλάς, με αφορμή τη συμπλήρωση 200 χρόνων από την Ελληνική Επανάσταση του 1821, με παρουσιαστή τον βραβευμένο δημοσιογράφο και ιστορικό Γεώργιο Σαρρή.
2021: Στις αρχές της χρονιάς, το κανάλι εντάσσει στο πρόγραμμα του τον Αντώνη Κανάκη και την ομάδα του, με το Ράδιο Αρβύλα και το Βινύλιο, προερχόμενοι μετά από ένα έτος απουσίας, από τον ΣΚΑΪ,[29][30][31][32] οι οποίοι αποχώρησαν το καλοκαίρι γυρίζοντας στον ANT1. Μετέπειτα, αποφασίζει να επιστρέψει δυναμικά, στον χώρο της μυθοπλασίας, μετά από ένα έτος αποχής, με την κωμική σειρά Σ' αγαπάω μεν, αλλά..., και την δραματική σειρά Η τελευταία ώρα, ενώ προβάλλει αντίστοιχα και ξένες σειρές, όπως το Narcos και το The Mallorca Files. Παράλληλα, προστίθεται και το τηλεπαιχνίδι γνώσεων, ΤΑΞΙ, με τον Διονύση Ατζαράκη. Στις 4 Αυγούστου, το Open, για πρώτη φορά στην τρίχρονη ιστορία του είχε πρόβλημα με την ροή του προγράμματος, βγαίνοντας εκτός αέρα (επίγεια, συνδρομητικά και διαδικτυακά), για πολλές ώρες, καθότι υπήρξε πρόβλημα, με το ρεύμα στις εγκαταστάσεις του, στην Παιανία, λόγω των ισχυρών πυρκαγιών στην Αττική.
2022: Στις 24 Φεβρουαρίου το Open μετατρέπει το πρόγραμμά του σε αμιγώς ενημερωτικό και με 20ωρη συνεχής ενημέρωση λόγω του πολέμου στην Ουκρανία. Στα μέσα Μαρτίου άρχισε να επανέρχεται στο πρόγραμμά του αρχίζοντας να προβάλει ξένες ταινίες το βράδυ καθώς και την πρεμιέρα της Μάριον Μιχελιδάκη στο μεσημεριανό πρόγραμμα του σταθμού. Οι υπόλοιπες ψυχαγωγικές εκπομπές επέστρεψαν στα τέλη Μαρτίου.
Αρκετά παλαιότερα, το 2012, όταν το κανάλι ονομαζόταν ακόμη 902 TV, και ήταν υπό την ιδιοκτησία του ΚΚΕ, υπήρχαν φήμες ότι διάφορα ονόματα επιχειρηματιών θα το αναλάμβαναν όπως του Ομίλου Real αλλά και των απλήρωτων εργαζομένων του Alter Channel (το οποίο είχε ήδη κλείσει), ενώ τελικά ο σταθμός μεταβιβάστηκε στο Φίλιππο Βρυώνη (ιδιοκτήτη των Αθηναϊκών σταθμών Extra Channel και α.Epsilon - τότε Zoom και μετέπειτα το 2014 ΑΒ Channel), ενώ ακόμη τώρα ως Open, υπό την ιδιοκτησία Σαββίδη, είχαν ακουστεί ακόμη για την εξαγορά του, και τα ονόματα του Νίκου Κοκλώνη, αλλά και της Ολλανδικής United Group (που εξαγόρασε την NOVA και την WIND Hellas), που τελικά δεν έγινε ποτέ.
Το κανάλι κατηγορήθηκε πολλές φορές και ειδικότερα ως Epsilon TV υπό την ιδιοκτησία του Φίλιππου Βρυώνη. Συγκεκριμένα, στις 9 Νοεμβρίου 2013, κατηγορήθηκε για την παράνομη τοποθέτηση διαφημιστικών πινακίδων σε διάφορες υπαίθριες περιοχές της Αθήνας, της Θεσσαλονίκης και άλλων μεγαλουπόλεων. Επίσης, το κανάλι, κατηγορήθηκε στο παρελθόν, από τον ιδιοκτήτη της ιταλικής εταιρίας μόδας Versace, καθώς ο προηγούμενος ιδιοκτήτης του, χρησιμοποιούσε την επωνυμία του, για την προώθηση και πώληση προϊόντων στην Ελλάδα και την Κύπρο, χωρίς την άδεια και συγκατάθεση του, προσελκύοντας διάφορα πρόσωπα της εγχώριας showbiz για να τα διαφημίσουν, προκειμένου να προσελκύσουν το καταναλωτικό κοινό, παραπλανώντας το να τα αγοράσει, σε αστείες τιμές. Παρόμοια κίνηση, έκαναν και οι υπεύθυνοι της Τουρκικής εταιρίας Kumtel, η οποία πουλάει στην χώρα τις γνωστές σόμπες και τα ηλεκτρικά καλοριφέρ.
Έντονη επίσης κριτική ασκήθηκε κατά του Open, το 2018 κατά τη διάρκεια της πρώτης ημέρας της λειτουργίας του, επειδή πρόβαλλε πρώτο θέμα στο δελτίο του, την Υπόθεση Κατσίφα, ο οποίος Κωνσταντίνος Κατσίφας, ήταν Έλληνας βορειοηπειρώτικης καταγωγής, από το μειονοτικό χωριό Βουλιαράτι στην νότια Αλβανία. Σκοτώθηκε κατόπιν ανταλλαγής πυροβολισμών με Αλβανούς αστυνομικούς, ανήμερα της επετείου της 28ης Οκτωβρίου, γεγονός που προκάλεσε αναταραχή στην κοινή γνώμη τόσο της Ελλάδας, όσο και της Αλβανίας.
Το κανάλι έχει αλλάξει αρκετές φορές ιδιοκτησία στην ιστορία του. Ωστόσο, ο φορέας που το διαχειρίζεται μέχρι και σήμερα, είναι η Ραδιοτηλεοπτική Α.Ε. η οποία συστάθηκε τη Δευτέρα 20 Μαρτίου 1989 με τον διακριτικό τίτλο 902 Αριστερά στα FM και αποτελεί μετατροπή της Ν. Σταφυλίδης - Α. Καρτερός Ο.Ε.[33] Στο πρώτο διοικητικό συμβούλιο της εταιρείας, συμμετείχε ο δημοσιογράφος Παύλος Τσίμας ως μέλος.[34] Το 1993 χορηγείται άδεια ίδρυσης και λειτουργίας τοπικού σταθμού στην περιοχή της Αττικής και παροχή ειδικής αδείας τεχνικής δικτύωσης για να μεταδοθεί πανελλαδικά, και έχει αριθμό πρωτοκόλλου 22414/E3/2992.[35][36][37][38][39] Κατά το 2001 και το 2007, τροποποιήθηκε το καταστατικό του φορέα,[40][41] ενώ από τον Απρίλιο του 2008 το σύνολο των μετοχών κατέχει το ΚΚΕ.[42] Λίγους μήνες μετά, τροποποιήθηκε ξανά το καταστατικό του φορέα με επέκταση των δραστηριοτήτων.[43] Για 23 χρόνια, ο ραδιοτηλεοπτικός 902 στεγαζόταν στις εγκαταστάσεις του κόμματος στη Νέα Ιωνία, στην περιοχή του Περισσού.
Στις 31 Ιουλίου 2013, ο ραδιοτηλεοπτικός 902 πουλήθηκε με συμβολαιογραφική πράξη στην κυπριακή A-Orizon Media Ltd. με έδρα την Λεμεσό, υπό τον όρο ότι ο αγοραστής δεν θα μεταβίβαζε με κανέναν τρόπο την εταιρεία σε οποιοδήποτε άλλο πολιτικό κόμμα,[3][4][5] και με τους σταθμούς να μετονομάζονται αντίστοιχα στο Epsilon TV και στο E-Radio. Τον Σεπτέμβριο του 2013, μεταβλήθηκε ο διακριτικός τίτλος του φορέα στο E-Radio TV με το ραδιοτηλεοπτικό Έψιλον να μεταφέρεται στο Μαρούσι και συγκεκριμένα στις εγκαταστάσεις των πάλαι ποτέ Studio Alfa-Arcadia και Studio ATA.[44][45]
Ωστόσο, το E-Radio πουλήθηκε τρεις μήνες αργότερα στην Παρά Ένα Εκδόσεις-Υπηρεσίες Διαδικτύου Μονοπρόσωπη Ε.Π.Ε. του Γιάννη Κουρτάκη για το στήσιμο του Παραπολιτικά 90.1 FM,[46] ενώ το κανάλι πωλήθηκε στις 11 Αυγούστου 2017 επίσης με συμβολαιογραφική πράξη, στην Dimera Media Investments Limited συμφερόντων του επιχειρηματία Ιβάν Σαββίδη με έδρα την Έγκωμη Λευκωσίας[47] και τον Σεπτέμβριο της επόμενης χρονιάς μετακόμισε στις εγκαταστάσεις της πτωχευμένης από το καλοκαίρι του 2016 TVE-Studio Παιανίας στον Καρελλά. Το Νοέμβριο του 2020 μετεβλήθη ο διακριτικός τίτλος του φορέα που λειτουργεί το κανάλι από το E-Radio TV στο Open Beyond.
Στις 29 Αυγούστου του 2016, τότε που λειτουργούσε ως Ε το κανάλι, ανακοινώθηκε δεν θα συμμετέχει στην δημοπρασία για τις τηλεοπτικές άδειες, εξαιτίας της απόρριψης της εγγυητικής επιστολής που κατέθεσε ο Φίλιππος Βρυώνης.[48] Από τις 26 Οκτωβρίου, ωστόσο, συνέχισε να εκπέμπει, αφού ο διαγωνισμός κρίθηκε αντισυνταγματικός από το ΣτΕ. Ύστερα, ο τότε ιδιοκτήτης του Φίλιππος Βρυώνης, υποχρεώθηκε να πουλήσει τον τηλεοπτικό σταθμό, κάτι που έπραξε τελικά, με την εταιρεία να συμμετέχει στο νέο τηλεοπτικό διαγωνισμό του 2017-2018, όπου και διεκδίκησε μια τηλεοπτική άδεια γενικού περιεχομένου.[49][50][51][52][53]
↑ «Εβδομαδιαία μερίδια σταθμών». arianna.gr.
↑ «Πρεμιέρα για την Έλλη Στάη και το πρόγραμμα του Open – Νούμερα τηλεθέασης και αντιδράσεις από Twitter». mononews.gr. https://www.mononews.gr/life-style/premiera-gia-tin-elli-stai-ke-to-programma-tou-open-noumera-tiletheasis-ke-antidrasis-apo-twitter. Ανακτήθηκε στις 2018-10-25.
↑ 3,0 3,1 «Κυπριακή εταιρεία αγόρασε τον 902».
↑ 4,0 4,1 «A-ORIZON MEDIA LTD». OpenCorporates.com.
↑ 5,0 5,1 «Απόφαση Αριθ. 42/24.2.2014». Εθνικό Συμβούλιο Ραδιοτηλεόρασης. 24 Φεβρουαρίου 2014. Ανακτήθηκε στις 2 Σεπτεμβρίου 2014.
↑ «Μένιος Φουρθιώτης: Η Τζούλια, η νευρική ανορεξία και όλα όσα μετάνιωσε». https://www.protothema.gr/stories/article/419826/-menios-fourthiotis-i-tzoulia-i-neuriki-anorexia-kai-ola-osa-metaniose/. Ανακτήθηκε στις 2017-07-20.
↑ «Το Ε TV αποκλειστικά μέσω Nova». Novasports. https://www.novasports.gr/epikairotita/article/1125999/to_e_tv_apokleistika_meso_nova_/. Ανακτήθηκε στις 2018-07-27.
↑ «Τατιάνα Στεφανίδου: Επίσημα στο "Ε"! Διαβάστε την επίσημη ανακοίνωση του σταθμού». FTHIS. https://www.fthis.gr/scoop/tatiana-stefanidoy-epishma-sto-e-diabaste-thn-epishmh-anakoinwsh-toy-sta8moy. Ανακτήθηκε στις 2018-07-27.
↑ «Νίκος Ευαγγελάτος: Πήγε στο "Ε"! Όλες οι λεπτομέρειες». FTHIS. https://www.fthis.gr/scoop/nikos-eyaggelatos-phge-sto-e-oles-oi-leptomereies-video. Ανακτήθηκε στις 2018-07-27.
↑ «Η Κατερίνα Καινούργιου στο Epsilon: Η επίσημη ανακοίνωση του σταθμού». peoplegreece.com. 2016-07-30. Αρχειοθετήθηκε από το πρωτότυπο στις 2019-10-18. https://web.archive.org/web/20191018214948/https://www.peoplegreece.com/celebrity/i-katerina-kenourgiou-sto-epsilon-i-episimi-anakinosi-tou-stathmou/. Ανακτήθηκε στις 2016-07-30.
↑ «Ναταλία Γερμανού: Είναι επίσημο, πήρε μετεγγραφή στο "Epsilon"». FTHIS. https://www.fthis.gr/scoop/natalia-germanoy-einai-epishmo-phre-meteggrafh-sto-epsilon. Ανακτήθηκε στις 2018-07-27.
↑ «"Με το καλημέρα": Η τηλεθέαση στην πρεμιέρα της Χριστίνας Λαμπίρη». FTHIS. https://www.fthis.gr/scoop/me-to-kalhmera-h-thle8eashs-sthn-premiera-ths-xristinas-lampirh. Ανακτήθηκε στις 2018-07-27.
↑ «Η Φαίη Μαυραγάνη ανανέωσε τη συνεργασία της με το Epsilon TV». digitaltvinfo.gr. https://digitaltvinfo.gr/eidiseis/media-news/i-faii-mayragani-ananeose-ti-synergasia-tis-me-to-epsilon-tv/. Ανακτήθηκε στις 2018-07-27.
↑ «Aννίτα Πάνια: επιστρέφει στην τηλεόραση με δυο εκπομπές». tinasmess.gr. https://www.tinasmess.gr/annita-pania-epistrefei-me-dyo-ekpompes/. Ανακτήθηκε στις 2018-11-27.
↑ ««Off Camera», η νέα εκπομπή της Αμαλίας Κάτζου στο Epsilon - Όσα... δεν δείχνουν οι κάμερες». iEfimerida.gr. https://www.iefimerida.gr/news/394436/camera-i-nea-ekpompi-tis-amalias-katzoy-sto-epsilon-osa-den-deihnoyn-oi-kameres. Ανακτήθηκε στις 2018-11-27.
↑ Newsroom. «Οριστικοποιήθηκε η εξαγορά του τηλεοπτικού σταθμού Έψιλον από τον Ιβάν Σαββίδη». CNN.gr. https://www.cnn.gr/ellada/story/92851/oristikopoiithike-i-exagora-toy-tileoptikoy-stathmoy-epsilon-apo-ton-ivan-savvidi. Ανακτήθηκε στις 2017-08-18.
↑ Σε ισχύ η εξαγορά του EPSILON TV από την DIMERA MEDIA INVESTMENTS, typologies.gr
↑ «Στην Dimera Media Investments περνά επίσημα ο τηλεοπτικός σταθμός Epsilon TV». Fortune Greece. https://www.fortunegreece.com/article/stin-dimera-media-investments-perna-episima-o-tileoptikos-stathmos-epsilon-tv/. Ανακτήθηκε στις 2017-11-24.
↑ «Ο Ιβάν Σαββίδης αλλάζει τα πάντα στο Epsilon: Δείτε το νέο λογότυπο του σταθμού (pics)». mononews.gr. https://www.mononews.gr/life-style/o-ivan-savvidis-allazi-ta-panta-sto-epsilon-dite-neo-logotipo-tou-stathmou-pics. Ανακτήθηκε στις 2018-02-02.
↑ «Το κανάλι Epsilon μετονομάζεται σε Open». news247.gr. https://www.news247.gr/media/to-kanali-epsilon-metonomazetai-se-open.6648226.html. Ανακτήθηκε στις 2018-09-14.
↑ «Το Epsilon πέθανε... ζήτω το Open. Τα νέα spot του τηλεοπτικού σταθμού». news247.gr. https://www.news247.gr/media/to-epsilon-pethane-zito-to-open-ta-nea-spot-toy-tileoptikoy-stathmoy.6649252.html. Ανακτήθηκε στις 2018-09-18.
↑ «Έλλη Στάη: Επιστρέφει στην παρουσίαση κεντρικού δελτίου ειδήσεων». mononews.gr. https://www.mononews.gr/life-style/elli-stai-epistrefi-stin-parousiasi-kentrikou-deltiou-idiseon. Ανακτήθηκε στις 2018-09-21.
↑ «Η Έλλη Στάη επιστρέφει στην τηλεόραση με κεντρικό δελτίο ειδήσεων». mononews.gr. https://www.mononews.gr/life-style/media/i-elli-stai-epistrefi-stin-tileorasi-me-kentriko-deltio-idiseon. Ανακτήθηκε στις 2018-10-17.
↑ «Το OPEN ανοίγει και σας περιμένει - Τι θα δούμε την πρώτη μέρα». news247.gr. https://www.news247.gr/media/to-open-anoigei-kai-sas-perimenei-ti-tha-doyme-tin-proti-mera.6660693.html. Ανακτήθηκε στις 2018-10-23.
↑ «Αυτή είναι η κριτική επιτροπή του ελληνικού Project Runway». mononews.gr. https://www.mononews.gr/life-style/afti-ine-i-kritiki-epitropi-tou-ellinikou-project-runway. Ανακτήθηκε στις 2018-09-20.
↑ «Open: Βανδή και Νικολαΐδης κάτω από την ίδια τηλεοπτική στέγη». news247.gr. https://www.news247.gr/psixagogia/tileorasi/open-vandi-kai-nikolaidis-kato-apo-tin-idia-tileoptiki-stegi.6660741.html. Ανακτήθηκε στις 2018-10-26.
↑ ««Σάρωσε» το Κόκκινο Ποτάμι στην πρεμιέρα - Αποθεωτικά τα σχόλια στο Twitter». mononews.gr. https://www.mononews.gr/life-style/media/sarose-to-kokkino-potami-stin-premiera-apotheotika-ta-scholia-sto-twitter. Ανακτήθηκε στις 2019-10-07.
↑ «Ορμητικό το «Κόκκινο Ποτάμι»: Πανηγυρικά νούμερα τηλεθέασης, παρέσυρε τους «αντιπάλους» του». mononews.gr. https://www.mononews.gr/life-style/media/ormitiko-to-kokkino-potami-panigirika-noumera-tiletheasis-paresire-tous-antipalous-tou. Ανακτήθηκε στις 2019-10-14.
↑ «Στο OPEN ο Αντώνης Κανάκης και οι Ράδιο Αρβύλα». news247.gr. https://www.news247.gr/psixagogia/tileorasi/sto-open-o-antonis-kanakis-kai-oi-radio-arvyla.9076982.html. Ανακτήθηκε στις 2020-12-10.
↑ «Ράδιο Αρβύλα: Δείτε το νέο τρέιλερ - Πότε κάνει πρεμιέρα». news247.gr. https://www.news247.gr/psixagogia/tileorasi/radio-arvyla-deite-to-neo-treiler-pote-kanei-premiera.9097906.html. Ανακτήθηκε στις 2021-01-01.
↑ «Ράδιο Αρβύλα: Πρεμιέρα απόψε στο OPEN». mononews.gr. https://www.mononews.gr/life-style/media/radio-arvila-premiera-apopse-sto-open. Ανακτήθηκε στις 2021-02-11.
↑ «Το "Βινύλιο" επιστρέφει στο Open - Πότε κάνει πρεμιέρα». news247.gr. https://www.news247.gr/media/to-vinylio-epistrefei-sto-open-pote-kanei-premiera.9147335.html. Ανακτήθηκε στις 2021-02-18.
↑ «ΦΕΚ ΑΕ-ΕΠΕ 607/1989». Εφημερίδα της Κυβερνήσεως. 24 Μαρτίου 1989.
↑ «ΦΕΚ ΑΕ-ΕΠΕ 2347/1992». Εφημερίδα της Κυβερνήσεως. 16 Ιουνίου 1992.
↑ «ΦΕΚ B 843/1993». Εφημερίδα της Κυβερνήσεως. 5 Νοεμβρίου 1993.
↑ «ΦΕΚ B 954/1993». Εφημερίδα της Κυβερνήσεως. 31 Δεκεμβρίου 1993.
↑ «Λειτουργούντες Τηλεοπτικοί Σταθμοί Εθνικής Εμβέλειας (Excel αρχείο, φάκελος 222)». Εθνικό Συμβούλιο Ραδιοτηλεόρασης.
↑ «Πως οι εκδότες έγιναν πανίσχυροι καναλάρχες». typologies.gr. 25 Οκτωβρίου 2015. http://typologies.gr/%CF%80%CF%89%CF%82-%CE%BF%CE%B9-%CE%B5%CE%BA%CE%B4%CF%8C%CF%84%CE%B5%CF%82-%CE%AD%CE%B3%CE%B9%CE%BD%CE%B1%CE%BD-%CF%80%CE%B1%CE%BD%CE%AF%CF%83%CF%87%CF%85%CF%81%CE%BF%CE%B9-%CE%BA%CE%B1%CE%BD%CE%B1/. Ανακτήθηκε στις 25 Οκτωβρίου 2015.
↑ «Το τηλεοπτικό 1989». thepressproject.gr. 11 Δεκεμβρίου 2010. https://thepressproject.gr/to-tileoptiko-89/. Ανακτήθηκε στις 11 Δεκεμβρίου 2010.
↑ «ΦΕΚ ΑΕ-ΕΠΕ 2496/2002». Εφημερίδα της Κυβερνήσεως. 5 Απριλίου 2002.
↑ «ΦΕΚ ΑΕ-ΕΠΕ 9829/2007». Εφημερίδα της Κυβερνήσεως. 23 Αυγούστου 2007.
↑ «ΦΕΚ ΑΕ-ΕΠΕ 2615/2008». Εφημερίδα της Κυβερνήσεως. 7 Μαΐου 2008.
↑ «ΦΕΚ ΑΕ-ΕΠΕ 9103/2008». Εφημερίδα της Κυβερνήσεως. 8 Αυγούστου 2008.
↑ «ΦΕΚ ΑΕ-ΕΠΕ 1872/2014». Εφημερίδα της Κυβερνήσεως. 26 Φεβρουαρίου 2014.
↑ «Τροποποίηση Καταστατικού "Ραδιοτηλεοπτική Α.Ε."». Γενικό Εμπορικό Μητρώο. 10 Σεπτεμβρίου 2013. https://www.businessregistry.gr/downloadFile/index?key=assemblyDecision&elementId=161676. Ανακτήθηκε στις 24 Φεβρουαρίου 2014.
↑ «Απόφαση Αριθ. 311/8.9.2014». Εθνικό Συμβούλιο Ραδιοτηλεόρασης. 8 Σεπτεμβρίου 2014. Ανακτήθηκε στις 19 Σεπτεμβρίου 2014.
↑ «DIMERA MEDIA INVESTMENTS LTD». OpenCorporates.com.
↑ «Τηλεοπτικές άδειες: «Μαύρο» στο «Ε» - Αγωνία για τους εργαζόμενους». newsbomb.gr. 29 Αυγούστου 2016. https://www.newsbomb.gr/media-agb/story/723593/tileoptikes-adeies-mayro-sto-e-agonia-gia-toys-ergazomenoys. Ανακτήθηκε στις 29 Αυγούστου 2016.
↑ Newsroom (2018-06-27). «Πέντε οι τελικοί υπερθεματιστές - Ποια η επόμενη μέρα για τις τηλεοπτικές άδειες». https://www.dikaiologitika.gr/eidhseis/koinonia/214351/pente-oi-telikoi-yperthematistes-poia-i-epomeni-mera-gia-tis-tileoptikes-adeies. Ανακτήθηκε στις 2018-07-05.
↑ «Απόφαση και Πρακτικά Προεπιλογής 61/2018» (PDF). Εθνικό Συμβούλιο Ραδιοτηλεόρασης. 2 Μαΐου 2018. Ανακτήθηκε στις 10 Μαΐου 2018.
↑ «Απόφαση Οριστικής Προεπιλογής Υποψηφίων Παρόχων 63/2018» (PDF). Εθνικό Συμβούλιο Ραδιοτηλεόρασης. 18 Ιουνίου 2018. Ανακτήθηκε στις 18 Ιουνίου 2018.
↑ «Απόφαση και Πρακτικά Οριστικής Ανακήρυξης Αδειούχων 101/2018» (PDF). Εθνικό Συμβούλιο Ραδιοτηλεόρασης. 5 Σεπτεμβρίου 2018. Ανακτήθηκε στις 5 Σεπτεμβρίου 2018.
↑ «Απόφαση και Πρακτικά Χορήγησης Άδειας Παρόχου Περιεχομένου 108/2018» (PDF). Εθνικό Συμβούλιο Ραδιοτηλεόρασης. 27 Σεπτεμβρίου 2018. Ανακτήθηκε στις 27 Σεπτεμβρίου 2018.